Държавен вестник, бр. 23, 2018 г., стр. 133

БРОЙ  23	
Д Ъ Р Ж А В Е Н  В Е С Т Н И К 	
СТР.  133  
Решението за годност се взема въз основа на преценката на етиологията, протичането, масивността и тежестта на 
пораженията на движенията, сетивността и трофиката след клинично изследване в специализирано неврологично лечебно 
заведение.
При заболяване вследствие на остри отравяния или на инфекции може да се очаква по-добра прогноза отколкото при тези, 
които са възникнали от хронични увреждания и обикновено дават чести рецидиви или прогресират. 
Решенията са дадени в табличната част.
Полиневропатии и други увреждания на периферната  нервна система (G60-G64)
Наследствена и идиопатична невропатия, възпалителна полиневропатия (синдром на Guillain-Barre), полиневропатии при 
болести, класирани другаде.
Решенията са дадени в табличната част. 
Болести на нервно-мускулния синапс и мускулите  (G70-G73)
Myasthenia gravis и други увреждания на нервно-мускулния синапс, първични мускулни увреждания (мускулна дистрофия, 
миотонични увреждания, вродени миопатии) и други миопатии (медикаментозна, алкохолна, токсична, периодична 
парализа и други) 
Решенията са дадени в табличната част.
Детска церебрална парализа и други паралитични синдроми  (G80-G83)
Решенията са дадени в табличната част.
Други разстройства на нервна система (G90-G99) 
G90 Разстройства на вегетативната (автономната) нервна система
Решенията са дадени в табличната част.
G91-G99 Хидроцефалия, токсична енцефалопатия, други увреждания на главния и гръбначния мозък, енцефалопатия, 
съдова миелопатия и други
Решенията са дадени в табличната част.
Клас VII.  Болести на окото и придатъците му (Н00-Н59)
Болести на клепачите, слъзните пътища и орбитата (00-Н06)
Хордеолум. Халацион. Блефарит. Други възпаления на клепача. Ксантелазма. Болести на слъзния апарат, орбитата и др.
Освидетелстваните по графи 2, 3 и 4 се класифицират като годни при леки единични възпалителни заболявания, поддаващи 
се на лечение.
Решенията са дадени в табличната част.
Болести на конюнктивата (Н10-Н13)
При упорити, тежки хронични конюнктивити с изразена хипертрофия на папилите, значителна инфилтрация на 
подлигавичната тъкан, груби цикатрикси, птеригиум, преминаващ роговичния лимб повече от 3 мм.
Решенията са дадени в табличната част.
Болести на склерата, роговицата, ириса и цилиарното тяло (Н15-Н22)
Н15 Болести на склерата 
(Н16-Н19) Кератит, мътнини, увреждания на роговичните мембрани, дегенерации, наследствени дистрофии на роговицата, 
десцеметоцеле и стафилома на роговицата. Други заболявания и рефрактивна хирургия на роговицата – освидетелстваните 
по графа 1 са негодни, по останалите графи са негодни за срок от 1 (една) година от операцията, след това годността се 
определя по функциите на окото по табличната част.
(Н20-Н22) Иридоциклит и други  болести на ириса и на цилиарното тяло
Хроничните и рецидивиращите форми се отнасят към точка „а“ за всички групи.
Решенията са дадени в табличната част.
Болести на лещата (Н25-Н28).
Катаракти и други болести на лещата (афакия, луксация и сублуксация на лещата). Тук не се включват Q12.0 Вродена 
катаракта; Q12 Вродени аномалии на лещата; Т85.2 Механични усложнения, свързани с имплантиране на леща, и Z96.1 
Псевдофакия.
При придобита катаракта освидетелстваните по графи 1, 3 и 4 са негодни. По графа 2 подлежат на контролен преглед през 
6 месеца, като годността се определя съобразно изискванията за зрителна острота по рубрики Н52 и Н54. 
Афакия и псевдофакия на едно или две очи: негодни.
Решенията са дадени в табличната част.
Болести на хориоидеята и ретината (Н30-Н36)
(Н30-Н32) Хориоретинит, цикатрикси и други заболявания на хориоидеята
Тук се отнасят хориоретинити от всякакъв вид, наследствени дегенерации на хориоидеята,  кръвоизливи, отлепвания и др.
Хориоретинити с периферна локализация при пълно функционално възтановяване, без рецидив, са годни по графи 2, 3 
и 4. След остър иридоциклит при наличие на единични отлагания  от ирисов пигмент по предна лещна капсула  и пълно 
възстановяване функциите по графи 2, 3 и 4 са годни Хроничните и рецидивиращите форми се освидетелстват по буква „а“.
(Н33-Н36) Отлепване, разкъсване, съдови и други болести на ретината
Тук се включват и всички преаблационни състояния, исхемията, отокът, ексудатите, кръвоизливите на ретината от 
всякакъв характер, както и всички дегенеративни заболявания на ретината. Наличието на тапеторетинална дегенерация 
на ретината се определя в клинични условия при изследване на тъмнинната адаптация независимо от зрителната 
острота и без наличието на пигмент. При силно понижение или липсващи ERG потенциали се приемa, че има наличие 
на тапеторетинална дегенерация. Тук се отнасят както вродената есенциална хемералопия, придружавана от обективни 
изменения, така и симптоматичната хемералопия при дегенеративни ретинити, дифузни хориоретинити, болестни форми 
на късогледство и др., при които хемералопията се явява като симптом. Тъй като доказването на хемералопията е трудно, 
решението трябва да се взема след клинично изследване в болнично заведение, като задължително следва да се изследват 
тъмнинната адаптация и периферното зрение.